#  PATVIRTINTA

#  Šiaulių „Rasos“ progimnazijos direktoriaus

 2019 m. sausio 25 d. įsakymu Nr. V-19

**ŠIAULIŲ „RASOS“ PROGIMNAZIJA**

**PRIEŠMOKYKLINIO UGDYMO VAIKŲ IR PRADINIŲ KLASIŲ MOKINIŲ UŽGAVĖNIŲ KAUKIŲ PARODOS–KONKURSO**

**„ŠALTA ŽIEMA ŠALIN EINA“**

**NUOSTATAI**

**I SKYRIUS**

**BENDROSIOS NUOSTATOS**

1. Šiaulių miesto priešmokyklinio ugdymo vaikų ir pradinių klasių mokinių Užgavėnių kaukių paroda – konkursas „Šalta žiema šalin eina“ (toliau – paroda-konkursas) skirta Užgavėnių tradicijų ir papročių puoselėjimui.
2. Parodą - konkursą organizuoja Šiaulių „Rasos“ progimnazija.
3. Parodos nuostatai skelbiami Šiaulių „Rasos“ progimnazijos internetinėje svetainėje, adresu <https://rasosp.lt/>
4. Atsakingos už parodos - konkurso organizavimą: Šiaulių „Rasos“ progimnazijos pradinių klasių mokytojos Rima Šereivienė, Birutė Januškevičienė, priešmokyklinio ugdymo pedagogės Eglė Baranauskienė ir Taisa Domeikienė, dailės ir technologijų mokytoja Ingdrida Špūraitė-Grinkienė. Telefonai pasiteiravimui: Birutė Januškevičienė 8610 65328, Eglė Baranauskienė 8680 99999, Rima Šereivienė 8610 28422.

**II SKYRIUS**

**TIKSLAS IR UŽDAVINIAI**

1. Parodos – konkurso tikslas – ugdyti vaikų meninius, kūrybinius gebėjimus, saviraišką.
2. Parodos – konkurso uždaviniai:
	1. Plėtoti vaikų meninę, kūrybinę raišką, skatinti kūrybinį mąstymą bei estetinį skonį.
	2. Skatinti priešmokyklinių grupių vaikus ir pradinių klasių mokinius domėtis Užgavėnių papročiais ir tradicijomis.

**III SKYRIUS**

**DALYVIAI**

1. Parodoje – konkurse kviečiami dalyvauti Šiaulių miesto priešmokyklinio ugdymo grupių ugdytiniai ir pradinių klasių mokiniai.
2. Parodos – konkurso dalyviai skirstomi į 5 amžiaus grupes:

I grupė – priešmokyklinio amžiaus vaikai;

II grupė – 1 klasių mokiniai;

III grupė – 2 klasių mokiniai;

IV grupė – 3 klasių mokiniai;

V grupė – 4 klasių mokiniai.

1. Iš vienos ugdymo įstaigos parodoje – konkurse gali dalyvauti 5 darbai: darbų autoriais gali būti vaikų grupės ar pavieniai asmenys.

**IV SKYRIUS**

**PARODOS – KONKURSO ORGANIZAVIMAS**

1. Paroda – konkursas organizuojamas Šiaulių „Rasos“ progimnazijos aktų salėje nuo **2019 m. vasario 25 d. iki 2019 m. kovo 6 dienos.**
2. Reikalavimai kūrybiniam darbui:

11.1. darbai turi atitikti parodos temą, būti patvarūs, estetiški, paruošti eksponavimui, dydis neribojamas;

11.2. darbai gali būti atlikti naudojant įvairias technikas bei medžiagas;

11.3. darbas turi būti su dalyvio anketa, kurioje nurodyta: autoriaus vardas ir pavardė, amžiaus grupė, darbo atlikimo technika, švietimo įstaigos, kuriai jis atstovauja, pavadinimas, mokytojo vardas ir pavardė (žr. 1 priedas);

11.4. darbai parodai – konkursui su dalyvio anketa (1 priedas) pristatomi į Šiaulių „Rasos“ progimnazijos raštinę Tiesos g. 1, LT- 78203iki **2019 m. vasario 19 dienos.**

12. Parodai – konkursui pateikti darbai bus vertinami iki kovo 1 dienos. Darbus vertins komisija sudaroma iš 3 narių.

13. Darbai bus vertinami pagal šiuos kriterijus:

 - Kūrybiškumas atskleidžiant Užgavėnių personažą;

 - Pasirinktos technikos savitumas;

 - Darbų originalumas.

**V SKYRIUS**

**APDOVANOJIMAI**

1. Originaliausių, kūrybiškiausių darbų laureatai (po tris kiekvienoje amžiaus grupėje) gaus Šiaulių „Rasos“ progimnazijos diplomus;
2. Visi laureatai bus apdovanojami padėkos raštais, kuriuos įteiksime  „Rasos“ progimnazijoje parodos uždarymo metu (laikas bus patikslintas). Nugalėtojai bus skelbiami Šiaulių „Rasos“ progimnazijos internetinėje svetainėje <https://rasosp.lt/>.

**VI SKYRIUS**

**BAIGIAMOSIOS NUOSTATOS**

1. Pedagogams, paruošusiems vaikus, bus išduodamos metodinės veiklos pažymos.
2. Parodos – konkurso organizatoriai pasilieka teisę fotografuoti ir publikuoti darbus progimnazijos tinklalapyje.
3. Parodai pasibaigus, kūrybinius darbus bus galima atsiimti Šiaulių „Rasos“ progimnazijoje, PUG korpuse iki 2019 m. kovo 15 d. vėliau eksponatai saugomi nebus.

1 priedas

|  |
| --- |
| PRIEŠMOKYKLINIO UGDYMO VAIKŲ IR PRADINIŲ KLASIŲ MOKINIŲ UŽGAVĖNIŲ KAUKIŲ PARODA – KONKURSAS „ŠALTA ŽIEMA ŠALIN EINA“ |
| Dalyvio vardas, pavardė(nurodyti amžiaus grupę) |  |
| Pedagogo vardas ir pavardė |  |
| Įstaigos pavadinimas |  |
| Darbo atlikimo technika |  |
| TelefonasEl. paštas |  |